Kære lærer

Du kan her læse om de tanke vi har gjort os i forbindelse med dagens undervisning om *økonomisk ulighed.*

Til dagens undervisning er der forberedt to vejledninger udover denne her:

Vejledning 1: Elevernes hjemmeforberedelse

Vejledning 2: Elevernes arbejde på klassen

*Ad 1: Elevernes hjemmeforberedelse*

Tanken er, at vejledningen ’ Elevernes hjemmeforberedelse’ skal gives til eleverne som lektie. Den beskriver de ting de skal lave, inden de møder op til undervisning.

Eleverne skal se en video, vi har lavet om økonomisk ulighed og svare på nogle spørgsmål. Formålet med videoen er at forklare hvad økonomisk ulighed er, og hvordan man kan måle det. FN’s udviklingsprograms index for menneskelig udvikling præsenteres også kort, for at fortælle, at det ikke er alt, der kan målet i penge.

Spørgsmålene 1 og 2 skal få dem til at reflektere over, hvad økonomisk ulighed er, og tjekke, om de har forstået de vigtigste dele af videoen. Spørgsmål 3 skal visualisere forskelle i indekset for menneskelig udvikling for dem, og så småt få dem i gang med at tænke over, hvad forskelle i indekset kan skyldes. De skal arbejde videre med denne opgave på klassen.

*Ad 2: Elevernes arbejde på klassen*

Tanken er, at vejledningen ’Elevernes arbejde på klassen’ skal gives til eleverne, når de skal i gang med arbejdet. Den beskriver de ting de skal lave i forbindelse med undervisningen. Vi har sat vejledende tider på de forskellige aktiviteter.

Vi foreslår, at du bruger 10 minutter på spørgsmål fra klassen, hvis der er noget de ikke forstod i videoen.

Teksten nedenfor er identisk med den, du finder i *Økonomisk ulighed, arbejde på klassen*, bortset fra, at vi efter hver opgave, kort har beskrevet, hvorfor vi har valgt, at eleverne skal arbejde med lige netop den opgave*.*

**Opgave 1, alene (du har 40 min.)**

Med udgangspunkt i den opgaver, du har lavet hjemmefra, hvor du sammenlignede HDI for Danmark og et andet land, skal du ved hjælp af de andre videoer du har set om Verdensmålene, og evt. internettet, finde forklaringer på, hvorfor, der er forskel på Danmarks og det andet lands HDI, og på de andre indikatorer, FN’s Udviklingsprogram bruger til at udregne og måle HDI (det er: Forventet levealder ved fødslen, Forventet antal år i skole for børn, Antal år i skole for voksne (+25år), Indkomst per indbygger).

Du skal præsentere det, du finder ud af for din gruppe.

*Formål: Give eleverne mulighed for at gå (lidt) i dybden med et land med henblik på bedre at forstå og huske, hvad det er der er, der skaber (økonomisk) ulighed, og hvordan ulighed ’ser ud’.*

**Opgave 2, i grupper (I har 40 min.)**

Sæt jer sammen i jeres grupper, og:

1. Præsenter kort det I har fundet ud af for hinanden. Og husk, at det er mennesker, helt lige som jer, der bor i de lande, der fattigere end Danmark. Det er fædre og mødre, børn, onkler og tanter, der bare gerne vil have det godt, gå i skole, have et arbejde og kunne forsørge sig selv.

2. Diskuter, om der er noget, der overaskede jer, om det er de samme ting I har fundet ud af, hvorfor/hvorfor ikke.

3. Diskuter, hvad I tror konsekvenserne af ulighed er.

Vælg en tovholder, der styrer tiden.

*Formål: Ved at italesætte det de selv har fundet ud af, husker de bedre, og ved at høre, hvad de andre har fundet ud af, får de andre vinkler på problemstillingen.*

*Ved at diskutere det de har fundet ud af og det der måske har overrasket dem, bliver de præsenteret for andre synspunkter og oplevelser. Det vil give dem mulighed for bedre at forstå og erkender, hvad det er, der skaber ulighed, og dens konsekvenser.*