Kære Elev

I dag skal du arbejde med økonomisk ulighed.

Der er lavet en video som du skal se, og bagefter skal du lave nogle små opgaver.

Husk at tage noter mens du ser videoen.

Når du møder ind til undervisningen, vil der være gruppearbejde med flere spørgsmål og opgaver.

God arbejdslyst!

**Video**

Se videoen på [dette link](https://youtu.be/P8rbWG8J8-k): (15 min)

**Opgaver**

Opgave 1. Forklar med dine egne ord, hvad Gini-koefficienten er.

Opgave 2. Forklar med dine egne ord, hvad økonomisk ulighed er.

Opgave 3. Gå ind på FN’s udviklingsprograms hjemmeside [her](http://hdr.undp.org/en/2018-update), og scrol lidt ned på siden. Så kommer du til en oversigt, der rangordner 189 forskellige landes index for menneskelig udvikling (på engelsk Human Development Index (HDI)).

* Du skal nu finde et land, der starter med samme bogstav som dit navn
* Det skal være et land, der hører til i gruppen af *lav-indkomst* eller *lave mellem-indkomst lande* på den liste du finder [her](https://datahelpdesk.worldbank.org/knowledgebase/articles/906519). Det er en liste, der rangordner verdens lande alt efter om de er et:
  + Lav-indkomst land (low-income economies)
  + Lavt mellem-indkomst land (Lower-middle-income economies)
  + Højt mellem-indkomst land (Higher-middle-income economies)
  + Høj- indkomst land (High-income economies)

Du skal scrolle lidt ned på siden, for at komme til oversigterne med *Low-income economies* og *Lower-middle-income economies.*

* Lav en oversigt, hvor du sammenligner HDI for det pågældende land med Danmark.

F.eks.:

|  |  |  |  |  |  |
| --- | --- | --- | --- | --- | --- |
| Land | HDI | Forventet levealder ved fødslen | Forventet antal år i skole for børn | Antal år i skole for +25år | Indkomst per indbygger (USD) |
| Danmark | 0.929 | 80.9 | 19.1 | 12.6 | 47,918 |
| Mexico |  |  |  |  |  |

Husk, at medbringe dine svar til timen.